PTTEP พบก๊าซธรรมชาติแหล่งใหม่ หลุมสำรวจ “Paprika-1”
PTTEP ค้นพบก๊าซธรรมชาติแหล่งใหม่ หลุมสำรวจ “Paprika-1” โครงการมาเลเซีย เอสเค 410 บี นอกชายฝั่งรัฐซาราวัก มาเลเซีย เร่งศึกษาและประเมินผลเพิ่มเติม
PTTEP พบก๊าซธรรมชาติแหล่งใหม่ หลุมสำรวจ “Paprika-1” โครงการมาเลเซีย เอสเค 410 บีนอกชายฝั่งรัฐซาราวัก มาเลเซีย
22 ธ.ค. 2565

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ระบุว่า บริษัท PTTEP HK Offshore Limited (Malaysia Branch) หรือ PTTEP HKO ซึ่งเป็นบริษัทย่อยของ PTTEP ในประเทศมาเลเซีย ได้ค้นพบก๊าซธรรมชาติแหล่งใหม่ที่หลุมสำรวจ Paprika-1 ซึ่งเป็นหลุมสำรวจที่สองของโครงการมาเลเซีย เอสเค 410 บีนอกชายฝั่งรัฐซาราวัก ประเทศมาเลเซีย
โดย PTTEP ได้เริ่มดำเนินการเจาะหลุมสำรวจ Paprika-1 ในเดือนกรกฎาคม 2565 ที่ระดับความลึก 3,348 เมตร และได้ค้นพบก๊าซธรรมชาติในชั้นหินตะกอนในระดับที่น่าพอใจ โดย PTTEP จะทำการศึกษาและประเมินผลเพิ่มเติมเพื่อวางแผนการพัฒนาต่อไปโครงการมาเลเซีย เอสเค 410 บี ตั้งอยู่บริเวณน้ำตื้น ห่างจากชายฝั่งรัฐซาราวัก ประมาณ 90 กิโลเมตร ครอบคลุมพื้นที่ 1,870 ตารางกิโลเมตร มีผู้ร่วมทุนประกอบด้วย PTTEP HKO (เป็นผู้ดำเนินการ) KUFPEC Malaysia และ PETRONAS Carigali Sdn. Bhd. ในสัดส่วนร้อยละ 42.5, 42.5 และ 15 ตามลำดับ